b'\n_START_ARTICLE_\nKamera\n_START_SECTION_\nKonstruksjon\n_START_PARAGRAPH_\nKameraet best\xc3\xa5r av et lystett kamerahus med et objektiv p\xc3\xa5 den ene veggen og et lys\xc3\xb8mfintlig medium (fotografisk film eller bildebrikke) p\xc3\xa5 motsatt vegg. Lyset passerer gjennom objektivet og avtegner et bilde p\xc3\xa5 filmen.\n_START_SECTION_\nFokusering\n_START_PARAGRAPH_\nFokusering for \xc3\xa5 f\xc3\xa5 bildet skarpt skjer ved at linseelementene flyttes i forhold til filmen. De fleste moderne kameraer har autofokus, dvs. at elektronikk i kameraet beregner fokus og at fokusering skjer ved hjelp av en innebygd elektrisk motor.'